Beskrivelse Velkommen til Villa Bjørk i Gubberudvegen 152! Eie har gleden av å presentere denne unike kunstnerboligen med solrik tomt i vakre omgivelser. Boligen har fem soverom og et frittstående påkostet anneks med flere bruksmuligheter. Fra eiendommen er det kort veg til Mjøsa og vestbygdas naturperler, samt kort veg til urbane strøk i Hamar og Ottestad.

Beliggenhet Denne spennende og unike eiendommen ligger på oversiden av Gubberudvegen mot Stange vestbygd i fine landlige omgivelser. Stange vestbygd kan by på mange flotte naturopplevelser og er kjent for sine frodige og vidstrakte jordbruksområder. Fra eiendommen er det idyllisk utsikt mot vest med utsikt over Mjøsa og Helgøya.



Ottestad har et bredt tilbud av aktivitet- og kulturtilbud for alle aldersgrupper, Atlungstad golfbane er kjent i golfmiljøet som en av Norges vakreste golfbaner, Ottestad idrettslag har flere idrettstilbud, den idylliske Ottestadstien slynger seg 16 km igjennom natur rikt landskap. For øvrig er det gangavstand til Mjøsa med fine bademuligheter på sommeren.



Det er gangavstand til Arstad barneskole, Steinerskolen/Steinerbarnehagen og Ottestad ungdomsskole. Det er kort veg til nærbutikk og Vika senteret med flere butikker og café. Til Hamar sentrum er det ca. 5 km hvor du finner alle nødvendige fasiliteter og servicetilbud.

Bebyggelse Området består for det meste av frittliggende eneboliger, landbruk og næringsbebyggelse.

Tomt Eiet tomt, 1698 m²

Solrik og åpen tomt med vidstrakt utsyn over pent landbrukslandskap og Mjøsa. Eiendommen har opparbeidet plenarealer, beplantning og er inngjerdet. Gruset gårdsplass og gangstier.

Adkomst Se vedlagt kartskisse i annonsen. Det vil bli skiltet ved fellesvisninger.

Inneholder Areal og fordeling



Enebolig

Kjeller: BRA 30 kvm / S-Rom 30 kvm

1. etg: BRA 81 kvm / P-Rom 81 kvm

2. etg: BRA 82 kvm / P-Rom 81 kvm



Kjeller består av S-rom: Kjellerrom

1. etg består av P-Rom: Gang, stue, kjøkken, spisestue, soverom, wc.

2. etg består av P-Rom: Gang, 4 soverom, bad/wc.



Anneks

1. egt: BRA 28 kvm / P-Rom 25 kvm / S-Rom 3 kvm

P-Rom består av: Innredet anneks

S-Rom består av: Anneks



Uthus

1. etg: BRA 8 kvm / S-Rom 8 kvm

S-Rom består av bod



Uthus

1. etg: BRA 13 kvm / S-Rom 13 kvm

S-Rom består av to bodrom

Byggemåte Informasjon om byggemåte er hentet fra boligsalgsrapport utført av Erik-Andre Brodersen: 22.02.2018



Boligen er fundamentert på støpte fundamenter. Adkomst til krypkjeller via luke i kjeller.

Drenering fra byggeår. Kjelleryttervegger i støpt sparesteinsbetong. Boligen er kledd utvendig med stående panel i malt/ beiset utførelse. Beiset i 2015. 2008-2010: Yttervegger etterisolert.

Vinduer og terrassedører med 2- lags isolerglass og trekarmer, produsert i hovedsak i 1990.

Takkonstruksjon i tre, utført med plassbygde taksperrer. Adkomst til kaldtloft via luke. Taket er tekket med dobbelkrummet betongtakstein. Taktekking fra 1995.

2 stk murte teglpiper fra byggeår. Den ene pipen er avsluttet på loft, og er ikke i bruk. Eier opplyser om sprekk i vedovn i kjeller. Pipe

og ildsteder er godkjent etter tilsyn 20/10- 2014.

Etasjeskille er utført med trebjelkelag.

Varmtvannsbereder på 200 liter, vannmåler og stoppekran.

230-volts anlegg. Sikringsskap med automatsikringer, 40 A hovedsikring med 14 kurser. Sikringskap fra 2011. Installert radonavsug i kjeller.





Anneks: Fundamentert på støpt gråsteins ringmur. ttervegger er utført i trebindingsverk, isolert med 15 cm mineralull. Vinduer og 2- fløyet terrassedør med 2- lags isolerglass produsert i 2013 og 2014, et eldre vindu i gavl. Vannbåren gulvsvarme. Annekset er renovert i 2017.

Standard Dette er en eiendom som må sees og oppleves. Huset er et bevis på hvordan nyanser fra mørkere farger virkelig kan danne en meget behagelig atmosfære mellom veggene. Kontrastene og fargene er nøye valgt ut og det merkes godt når du absorberer atmosfæren mens du beveger deg rundt i huset. Boligen er for øvrig omtalt av Stavanger Aftenblad, Bergens tidene, Adresseavisen og Aftenposten for sitt interiør.



Tomten består av ca 1,7 mål i et åpent og solfylt landskap, det er fin utsikt over landbruksarealer, mot Mjøsa og Sandvika. I tillegg til bolig består tomten av innredet anneks og to uthus.



Du ønskes velkommen ved et koselig takoverbygget inngangsparti, inne i gangen er det plass til kommode og oppheng av yttertøy. Praktisk plassert ved inngangen er et gjestetoalett og trapp opp til 2. etasje.



Videre inn i boligen gjennom en tofløyet dør finner du kjøkkenet, som har godt med benke- og skapplass, kjøkkenøy med integrert induksjonsplate, stekeovn, oppvaskmaskin, 2 kjølskuffer, fryseskap og takmontert avtrekksvifte. Kjøkkeninnredning er fra 2012 og hvitevarer fra 2010. Kjøkkenet har egen lukket vedovn og god plass til sittegruppe for hele familien i spisestuen som deler samme luftrom med kjøkken.



Stuen ligger praktisk til i rommet ved siden av kjøkkenet, tofløyede dører skiller rommene. Rommet har god takhøyde som er gjennomgående for 1. etasjen. Dette bidrar til en meget god og luftig romfølelse, stuen har god plass til nødvendige sittegrupper. Fra stuen er det utgang til takoverbygget terrasse og fint hageområde.



Boligen har fem soverom hvorav et i 1. etasje og fire ligger i 2. etasje. Alle soverommene med plass til garderobeskap og eventuelt kontorpult. Barnerommet har unik og kul løsning med innredet soveplass inn mot knevegg.



Boligens bad ligger i 2. etasje og ble renovert i 2010. Her får du et bad med sjel og unik kunstnerisk stil. Rommet er pusset opp med sorte keramiske fliser i dusj-, toalettsone og på enkelte av veggene. Det er downlights i himling. Innredning består av gulvstående toalett, badekar, dusjsone med glassdør og servant samt underskap.



Boligen har vannbåren gulvvarme i alle gulv i 1. etasje, samt i baderomsgulv, på tre soverom i 2. etasje og i annekset.



Anneks:

Dette bygget ble renovert i 2017 og kan ha mange bruksmuligheter, men er pr i dag brukt som lydstudio. Det er høy himling med synlig bjelkelag fra opprinnelig bygningsstruktur. De høye vinduene slipper mye lys inn i rommet og en tofløyet dør tar deg ut til hagen. Vannbåren varme i gulvet.



Følgende medfølger ikke ved kjøp: Lamper av privat karakter. Emaljert ovn i anneks (denne er ikke tilkoblet).



For utfyllende tekniske standard for øvrig henvises det til vedlagt takst.



Det er ikke foretatt videre undersøkelser på om bruken og beskrivelse av rom er godkjent ihht. opprinnelige godkjente tegninger.

Kjøkken I tillegg til integrerte hvitevarer, medfølger kun hvitevarer som står beskrevet i salgsoppgaven.

Ferdigattest Det foreligger ferdigattest datert 17.03.2003 vedrørende gnr 37 bnr 6 i Stange Kommune

Oppvarming Vannbåren gulvsvarme i alle gulv i 1. etg, samt i baderomsgulv, 3 soverom i 2. etg og i anneks. Bergvarmepumpe. Vedovn.

Eiendomsskatt Eiendomsskatt er beregnet til: kr. 7 035.- pr år.

Eiendomskatten faktureres i to regninger pr år i Stange kommune.

Parkering Parkering på tomt.

Diverse Hvitevarer som ikke er integrert medfølger ikke i handelen med mindre det er beskrevet under "standard". Se forøvrig vedlagte løsøreliste.



Bygningen er SEFRAK- registrert.

Kommunen opplyser om følgende i forhold til dette:

"Bygninger som er SEFRAK- registrerte er ikke tillagt spesielle restriksjoner. Registeringen fungerer mer som et varsko om at det bør gjøres en lokal vurdering av verneverdien før en eventuelt gir tillatelse til å rive, flytte eller endre bygningen. For bygninger som er eldre enn 1850, er det lovfestet (Kulturminneloven §25) at en slik vurdering må gjøres før bygge- eller rivningssøknad blir godkjent. Det er likevel mulig for kommune å gi tillatelse til rivning selv om kulturminnemyndighetene (fylkeskommunen) tilrår at bygget bør vernes. I slike tilfeller må det også innhentes uttale fra Kultursjefen."

Regulering I følge reguleringsplaner for Stange kommune er eiendommen regulert til boligbebyggelse. Tomten som grenser til eiendommen i nord er regulert til felles lekeplass og tomt øst for eiendommen er regulert til næring. På eiendommen skal hovedhus, gamle lindetrær og forstøtningsmur langs eiendomsgrense mot syd bevares slik de er i dag.



Reguleringsplan: Eiendom Bjørk, Gubberud vedtatt 11.11.2009



I følge kommuneplan er det lagt til rette for fremtidig gang- og sykkelveg langs gubberudvegen.

Boligselgerforsikring Selger har tegnet boligselgerforsikring som dekker selgers ansvar etter avhendingsloven begrenset oppad til kr. 10.000.000,-. Egenerklæringsskjema er vedlagt salgsoppgave.

Solgt "som den er" Solgt "som den er" avhendingsloven (avhl.) § 3-9:

Eiendommen selges iht. avhl. § 3-9, som innebærer at den selges i den tilstand den er under visning. Kjøper kan derfor ikke påberope seg noen andre bestemmelser etter avhl. kapittel 3, enn de regler som er ufravikelige i forbrukerforhold, jf. avhl. § 3-9, jf. § 1-2 (2). Selv om eiendommen er solgt "som den er", har eiendommen likevel mangel der dette følger av § § 3-7 eller 3-8; når kjøper ikke har fått opplysninger om forhold ved eiendommen som selger kjente eller måtte kjenne til, og som kjøper hadde grunn til å regne med å få. Det samme gjelder dersom eiendommen ikke er i samsvar med opplysninger som er gitt i annonse, salgsprospekt eller ved annen markedsføring på vegne av selger. Dette gjelder likevel bare dersom man kan gå ut fra at opplysningene har virket inn på avtalen, og ikke er blitt rettet i tide på en tydelig måte.

Eiendommen har også mangel dersom den er i vesentlig dårligere stand enn kjøper hadde grunn til å regne med ut fra kjøpesum og forholdene ellers.



Alle interessenter oppfordres derfor til å sette seg inn i vedlagte egenerklæring fra selger, samt til å undersøke eiendommen nøye, gjerne sammen med fagkyndig før bud inngis.



Opplysninger i salgsoppgaven er godkjent av selger. Hele salgsoppgaven må grundig gjennomgås av interessenten(e). I tillegg oppfordres interessenten(e) til å sette seg inn i alle relevante dokumenter fra forretningsfører, f.eks. vedtekter, årsberetning, eventuelle husordensregler mv.